Eurovision tashkilotchilari Makedoniya va Chernogoriyaning ovozlarini hisobdan chiqarishdi

Eurovision xalqaro musiqiy tanlovi ikki mamlakat – Chernogoriya va Makedoniyaning ovozlarini bekor qildi. Bu haqda Mirror xabar bermoqda.

Shou tashkilotchilaring so‘zlariga ko‘ra, ular ovozlarni hisoblash qoidalarini buzishgan: har ikkala mamlakat faqat mamlakat aholisi bergan ovozlar natijasini taqdim etgan, vaholanki, ushbu natijalarning mazkur mamlakatlardan taklif qilingan hakamlar baholariga nisbati 1/1 ni tashkil etishi kerak edi.
Ovozlarni qayta hisoblanishi shvetsiyalik xonanda Mons Selmerlyovning g‘alabasiga ta’sir qilmadi. Tanlovda ikkinchi bo‘lgan rossiyalik Polina Gagarina ham o‘z o‘rnida qoldi.